L 158/4
EL
Επίσημη Εφημερίδα της Ευρωπαϊκής Ένωσης
13.6.2022
(16)
Τα μοσχοκάρυδα από την Ινδία, τα οποία κατατάσσονται στους κωδικούς ΣΟ 0908 11 00 και 0908 12 00, υπόκεινται σε αυξημένο επίπεδο επίσημων ελέγχων λόγω του κινδύνου επιμόλυνσης από αφλατοξίνες από τον Ιούλιο του 2019.
Οι επίσημοι έλεγχοι που διενεργούνται από τα κράτη μέλη και οι διαθέσιμες πληροφορίες δείχνουν ότι υπάρχουν βελτιώσεις όσον αφορά τη συμμόρφωση με τις σχετικές απαιτήσεις που προβλέπονται στη νομοθεσία της Ένωσης.
Από αυτούς τους ελέγχους και τις πληροφορίες αποδεικνύεται ότι η είσοδος του εν λόγω τροφίμου στην Ένωση δεν συνιστά σοβαρό κίνδυνο για την ανθρώπινη υγεία.
Κατά συνέπεια, δεν είναι αναγκαίο να εξακολουθήσει να ισχύει η απαίτηση να συνοδεύονται όλα τα φορτία μοσχοκάρυδων από την Ινδία, τα οποία κατατάσσονται στους κωδικούς ΣΟ 0908 11 00 και 0908 12 00, από επίσημο πιστοποιητικό στο οποίο δηλώνεται ότι όλα τα αποτελέσματα της δειγματοληψίας και των αναλύσεων δείχνουν συμμόρφωση με τον κανονισμό (ΕΚ) αριθ.
1881/2006 της Επιτροπής (4).
Ταυτόχρονα, τα κράτη μέλη θα πρέπει να συνεχίσουν να διενεργούν ελέγχους για να διασφαλίσουν τη διατήρηση του σημερινού επιπέδου συμμόρφωσης.
Ως εκ τούτου, η καταχώριση που αφορά τα μοσχοκάρυδα από την Ινδία, τα οποία κατατάσσονται στους κωδικούς ΣΟ 0908 11 00 και 0908 12 00, στον πίνακα του παραρτήματος II σημείο 1 του εκτελεστικού κανονισμού (ΕΕ) 2019/1793 θα πρέπει να διαγραφεί και να μεταφερθεί στο παράρτημα I του εν λόγω εκτελεστικού κανονισμού, με τη συχνότητα των ελέγχων ταυτότητας και των φυσικών ελέγχων να ορίζεται σε 30 % των φορτίων που εισέρχονται στην Ένωση.
(17)
Όσον αφορά φορτία πιπεριών του γένους Capsicum (εκτός από γλυκοπιπεριές) από την Ταϊλάνδη, κατά τη διάρκεια επίσημων ελέγχων που διενεργήθηκαν από κράτη μέλη σύμφωνα με το παράρτημα I του εκτελεστικού κανονισμού (ΕΕ) 2019/1793 διαπιστώθηκε υψηλή συχνότητα περιστατικών μη συμμόρφωσης με τις σχετικές απαιτήσεις που προβλέπονται στην ενωσιακή νομοθεσία όσον αφορά την επιμόλυνση από κατάλοιπα φυτοφαρμάκων.
Ως εκ τούτου, είναι σκόπιμο να αυξηθεί στο 30 % των φορτίων που εισέρχονται στην Ένωση η συχνότητα των ελέγχων ταυτότητας και των φυσικών ελέγχων που πρέπει να διενεργούνται στα εν λόγω φορτία.
(18)
Αρκετοί κωδικοί ΣΟ δεν αντιστοιχούν στα εμπορεύματα που αναφέρονται σε ορισμένες καταχωρίσεις στο παράρτημα I του εκτελεστικού κανονισμού (ΕΕ) 2019/1793 και, συνεπώς, είναι περιττοί.
Οι ακόλουθοι κωδικοί ΣΟ θα πρέπει να διαγραφούν στο παράρτημα I του εν λόγω εκτελεστικού κανονισμού: κωδικός ΣΟ ex 0807 19 00 70 στην καταχώριση για το πεπόνι του τύπου Galia (C.melo var.reticulatus) από την Ονδούρα, κωδικός ΣΟ ex 0709 99 90 25 στην καταχώριση για την ασιατική υδροκοτύλη (Centella asiatica) από τη Σρι Λάνκα και κωδικός ΣΟ 1211 90 86 10 στην καταχώριση για την αποξηραμένη ρίγανη από την Τουρκία.
(19)
Για να καταστεί δυνατή η ακριβέστερη ταυτοποίηση των εμπορευμάτων που υπόκεινται σε αυξημένους επίσημους ελέγχους, είναι σκόπιμο να προσδιοριστεί η υποδιαίρεση TARIC για τον κωδικό ΣΟ ex 0709 99 90 στην καταχώριση για τη Moringa (Moringa oleifera) από την Ινδία και για τον κωδικό ΣΟ ex 1211 90 86 στην καταχώριση για την ασιατική υδροκοτύλη (Centella asiatica) από τη Σρι Λάνκα στο παράρτημα I του εκτελεστικού κανονισμού (ΕΕ) 2019/1793.
(20)
Όσον αφορά τα φορτία μοσχοκάρυδων από την Ινδονησία, κατά τη διάρκεια επίσημων ελέγχων που διενεργήθηκαν από κράτη μέλη σύμφωνα με τον πίνακα στο παράρτημα II σημείο 1 του εκτελεστικού κανονισμού (ΕΕ) 2019/1793 διαπιστώθηκε υψηλή συχνότητα μη συμμόρφωσης με τις σχετικές απαιτήσεις που προβλέπονται στην ενωσιακή νομοθεσία όσον αφορά την επιμόλυνση από αφλατοξίνες.
Ως εκ τούτου, είναι σκόπιμο να αυξηθεί στο 30 % των φορτίων που εισέρχονται στην Ένωση η συχνότητα των ελέγχων ταυτότητας και των φυσικών ελέγχων που πρέπει να διενεργούνται στα εν λόγω φορτία.
(21)
Ο δυνητικός κίνδυνος για την υγεία από την επιμόλυνση από αιθυλενοξείδιο επηρεάζει μείγματα προσθέτων τροφίμων που περιέχουν κόμμι χαρουπιού ή κόμμι γκουάρ.
Κατά συνέπεια, στις στήλες που φέρουν τον τίτλο «Τρόφιμα και ζωοτροφές (προβλεπόμενη χρήση)» και «Κωδικός ΣΟ» στον πίνακα του παραρτήματος II σημείο 1 του εκτελεστικού κανονισμού (ΕΕ) 2019/1793 στην καταχώριση που αφορά την Ινδία, θα πρέπει να προστεθούν η κατηγορία «μείγματα προσθέτων τροφίμων που περιέχουν κόμμι χαρουπιού ή κόμμι γκουάρ» και οι σχετικοί κωδικοί ΣΟ για μείγματα προσθέτων τροφίμων.
Ομοίως, στις καταχωρίσεις που αφορούν τη Μαλαισία και την Τουρκία, θα πρέπει να προστεθούν η κατηγορία «μείγματα προσθέτων τροφίμων που περιέχουν κόμμι χαρουπιού» και οι σχετικοί κωδικοί ΣΟ για μείγματα προσθέτων τροφίμων.
Η συχνότητα των ελέγχων ταυτότητας και των φυσικών ελέγχων θα πρέπει να οριστεί σε 20 % για τα εν λόγω φορτία που εισέρχονται στην Ένωση από την Ινδία, τη Μαλαισία και την Τουρκία.
(22)
Όσον αφορά τα μπαχαρικά από την Ινδία, ο κωδικός ΣΟ 0910 καλύπτει εμπορεύματα με τη μορφή ριζών, ανθέων και φύλλων, όπως η ρίζα κουρκουμά.
Λαμβανομένου υπόψη ότι δεν διαπιστώθηκε επιμόλυνση από αιθυλενοξείδιο κατά τη διάρκεια επίσημων ελέγχων που διενεργήθηκαν από κράτη μέλη σύμφωνα με τον πίνακα του παραρτήματος II σημείο 1 του εκτελεστικού κανονισμού (ΕΕ) 2019/1793, τα εν λόγω εμπορεύματα μπορούν να εξαιρεθούν από τους αυξημένους επίσημους ελέγχους.
Κατά συνέπεια, είναι σκόπιμο να αναφερθεί στο παράρτημα II του εκτελεστικού κανονισμού (ΕΕ) 2019/1793 ότι μόνο τα αποξηραμένα μπαχαρικά από την Ινδία θα πρέπει να υπόκεινται σε επίσημους ελέγχους στους συνοριακούς σταθμούς ελέγχου, με τη συχνότητα των ελέγχων ταυτότητας και των φυσικών ελέγχων να ορίζεται σε 20 % των φορτίων που εισέρχονται στην Ένωση.
(4) Κανονισμός (ΕΚ) αριθ.
1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (ΕΕ L 364 της 20.12.2006, σ.
5).